CELEX: E2005J0002
Language: el
Date: 2005-11-24
Title: Απόφαση του Δικαστηρίου, της  24ης Νοεμβρίου 2005 , στην υπόθεση E-2/05 — Εποπτεύουσα Αρχή της ΕΖΕΣ κατά της Δημοκρατίας της Ισλανδίας  (Κρατική ενίσχυση — αθέτηση υποχρεώσεων από το συμβαλλόμενο μέλος — δεύτερη υποπαράγραφος του άρθρου 1 παράγραφος 2 του τμήματος Ι του πρωτοκόλλου 3 SCA — ισχύς μιας απόφασης της Εποπτεύουσας Αρχής της ΕΖΕΣ — διακοπή των φορολογικών μέτρων και ανάκτηση της ενίσχυσης — απόλυτη αδυναμία εφαρμογής της απόφασης της Εποπτεύουσας Αρχής της ΕΖΕΣ)

9.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 57/23
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   της 24ης Νοεμβρίου 2005
   στην υπόθεση E-2/05
   Εποπτεύουσα Αρχή της ΕΖΕΣ κατά της Δημοκρατίας της Ισλανδίας
   
      (Κρατική ενίσχυση — αθέτηση υποχρεώσεων από το συμβαλλόμενο μέλος — δεύτερη υποπαράγραφος του άρθρου 1 παράγραφος 2 του τμήματος Ι του πρωτοκόλλου 3 SCA — ισχύς μιας απόφασης της Εποπτεύουσας Αρχής της ΕΖΕΣ — διακοπή των φορολογικών μέτρων και ανάκτηση της ενίσχυσης — απόλυτη αδυναμία εφαρμογής της απόφασης της Εποπτεύουσας Αρχής της ΕΖΕΣ)
   
   (2006/C 57/08)
   Στην υπόθεση E-2/05, Εποπτεύουσα Αρχή της ΕΖΕΣ κατά της Δημοκρατίας της Ισλανδίας — ΑΙΤΗΣΗ προς το Δικαστήριο να αποφανθεί ότι η Δημοκρατία της Ισλανδίας παρέβη τις υποχρεώσεις της βάσει των σημείων 2, 3 και 4 της απόφασης αριθ. 21/04/COL της Εποπτεύουσας Αρχής της ΕΖΕΣ της 25ης Φεβρουαρίου 2004 σχετικά με τις διεθνείς εμπορικές εταιρίες, το Δικαστήριο, απαρτιζόμενο από τους: Carl Baudenbacher, πρόεδρο και εισηγητή δικαστή, Per Tresselt και Stefán Már Stefánsson (ad hoc), δικαστές, εξέδωσε στις 24 Νοεμβρίου 2005 απόφαση, το διατακτικό της οποίας έχει ως εξής:
   
               1.
            
            
               Το Δικαστήριο αποφαίνεται ότι η Δημοκρατία της Ισλανδίας παρέβη τις υποχρεώσεις της βάσει των σημείων 2, 3 και 4 της απόφασης αριθ. 21/04/COL της 25ης Φεβρουαρίου 2004, διότι δεν διέκοψε το φορολογικό καθεστώς που κρίθηκε, με την εν λόγω απόφαση, ασυμβίβαστο με τη συμφωνία για τον ΕΟΧ, δεν ανέκτησε τη χορηγηθείσα βοήθεια και δεν ενημέρωσε την Εποπτεύουσα Αρχή της ΕΖΕΣ όπως απαιτείται.
            
         
               2.
            
            
               Το Δικαστήριο διατάσσει την Δημοκρατία της Ισλανδίας να καταβάλει τα δικαστικά έξοδα.